
ประกาศองค์การบริหารส่วนตำบลชะอวด
เรื่อง การรับฟังความคิดเห็นของประชาชนในการออกข้อบัญญัติ
องค์การบริหารส่วนตำบลชะอวด เรื่อง การควบคุมแหล่งเพาะพันธ์ยุงลาย พ.ศ.๒๕๕…
……………………………………………………………………….
ด้วยองค์การบริหารส่วนตำบลชะอวด จะดำเนินการออกข้อบัญญัติองค์การบริหารส่วนตำบลชะอวด เรื่อง การควบคุมแหล่งเพาะพันธุ์ยุงลาย โดยอาศัยอำนาจตามมาตรา ๗๑ ประกอบกับมาตรา ๖๗ (๓) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และรวมถึงฉบับที่แก้ไขเพิ่มเติม และมาตรา ๒๐ แห่งพระราชบัญญัติการสาธารณสุข พ.ศ. ๒๕๓๕ เพื่อควบคุมแหล่งเพาะพันธุ์ยุงลายและป้องกันโรคไข้เลือดออกภายในเขตองค์การบริหารส่วนตำบลชะอวด  
เนื่องด้วยข้อบัญญัติ ฯ ดังกล่าว มีบทบัญญัติบางประการกระทบต่อสิทธิและเสรีภาพของประชาชน องค์การบริหารส่วนตำบลชะอวด จึงได้จัดให้มีการรับฟังความคิดเห็นของประชาชนก่อนที่จะดำเนินการตราข้อบัญญัติและประกาศใช้ โดยอาศัยอำนาจตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ.๒๕๔๘ ด้วยวิธีแสดงความคิดเห็นโดยส่งจดหมายไปรษณีย์ ตู้แสดงความคิดเห็น หรือยื่นเอกสารการแสดงความคิดเห็น ณ ที่ทำการกำนันตำบลชะอวด ที่ทำการผู้ใหญ่บ้านทุกหมู่บ้าน หรือทางเว็บไซต์ www.chauat.go.th เพื่อสำรวจความคิดเห็น เปิดโอกาสให้ประชาชนรับรู้ข้อมูลและแสดงความคิดเห็นต่อหน่วยงาน ซึ่งจะรับฟังความคิดเห็นตั้งแต่วันที่ ๕ พฤศจิกายน ๒๕๕๖ ถึงวันที่ ๔ ธันวาคม ๒๕๕๖ ตามรายละเอียดเอกสารแนบ 
		จึงประกาศให้ทราบโดยทั่วกัน

ประกาศ ณ วันที่        ตุลาคม ๒๕๕๖

(นายบุญฤทธิ์   แคล้วแก้ว)
 			นายกองค์การบริหารส่วนตำบลชะอวด

